14.9.2022
SL
Uradni list Evropske unije
L 237/11
PRILOGA
Opis blaga
Uvrstitev (oznaka KN)
Utemeljitev
(1)
(2)
(3)
Izdelek (t. i. odeja za piknik), ki meri približno 200 cm × 150 cm in je sestavljen iz dveh plasti pletenih tekstilnih materialov (iz sintetičnih vlaken), od katerih je ena na eni strani laminirana s plastično maso.
Ti dve plasti tekstilnih materialov sta vzdolž robov združeni z ozkim tkanim tekstilnim trakom.
Laminirana plast ščiti pred vlago in umazanijo iz tal, vendar ni vodoodporna.
6306 90 00
Uvrstitev opredeljujejo splošni pravili 1 in 6 za razlago kombinirane nomenklature, opomba 7(d) in (f) k oddelku XI in opomba 2(a) k poglavju 59 kombinirane nomenklature ter besedilo oznak KN 6306 in 6306 90 00.
Zložen izdelek se lahko pričvrsti z zavihkom, prišitim na izdelek in narejenim iz pletenih tekstilnih materialov s sprimnim trakom, na zavihku pa je prišit tudi ročaj (tekstilni trak) za nošnjo.
(glej sliko) (*)
Glede na materiale izdelka (pleteni materiali iz sintetičnih vlaken iz tarifne številke 6006 in pleteni tekstilni materiali, laminirani s plastično maso iz tarifne številke 5903) je izdelek tekstilni izdelek iz oddelka XI.
Uvrstitev pod oznako 6301 kot odeja je izključena, ker izdelek nima tipičnih objektivnih značilnosti odeje, kot na primer, da se oseba vanj zavije ali pokrije z njim, da bi se ogrela.
Edini namen izdelka je, da osebo, ki sedi na njem, ščiti pred vlago in umazanijo na tleh.
Uvrstitev pod tarifno številko 6304 kot drugi izdelki za notranjo opremo je izključena, ker izdelek ni namenjen za uporabo v zaprtih prostorih, temveč za uporabo na tleh na prostem.
Glej pojasnjevalne opombe harmoniziranega sistema k tarifni številki 6304, prvi odstavek.
Izdelek je v skladu s svojimi objektivnimi značilnostmi (je lahek, laminiran za zaščito, hitro se ga lahko razgrne in zloži ter je enostaven za prevažanje) namenjen uporabi na prostem, npr. za taborjenje, na plaži itd., kjer se uporablja le začasno (glej tudi pojasnjevalne opombe kombinirane nomenklature k tarifni podštevilki 6306 90 00).
Izdelek se zato uvrsti pod oznako KN 6306 90 00 kot drugi izdelki za taborjenje.
(*) Slika je samo informativne narave.